Joulujuhla
Joulujuhla kohta
 Saapuu meille totta.
 Joulu hyvä,
 Juhla pyhä
 Kuink’ ootkaan toivottu!

 Juhla tää on suuri,
 Sill’ perustus ja juuri
 Siin’ on uskon,
 Kristikirkon –
 Siisp’ on niin kaivattu.

 Vuotta takaperi
 Tuhatta noin pari
 Syntyi Kristus,
 Lapsi Jesus –
 Vaan Hänt’ ei tunnettu.

 Mutta jo tiedämme:
 Joulua me vietämme
 Nyt tähden sen,
 Ett’ Jesuksen
 Se päiv’ on siunattu.

 Synnyinjuhla mailman
 Vapahtajan aivan
 Siis joulu on
 Ja olkohon
 Siks’ ain’ tunnustettu!

L..de.

Lähde: Aura 24.12.1890.

Anonyymi
Runot
Aura
1890